**Indokolás**

**Nemeskolta Község Önkormányzata Képviselő-testületének**

**…../2020. (I. …...) önkormányzati rendelettervezethez**

**a Képviselő-testület Szervezeti és Működési Szabályzatáról szóló**

**5/2015. (IV. 1.) önkormányzati rendelet módosításáról**

Nemeskolta Község Önkormányzatának Képviselő-testülete 5/2015. (IV. 1.) önkormányzati rendeletével fogadta el a Képviselő-testület Szervezeti és Működési Szabályzatát. Gyanógeregye Község Önkormányzata Képviselő-testülete, Nemeskolta Község Önkormányzata Képviselő-testülete, Sorkifalud Község Önkormányzata Képviselő-testülete, Sorkikápolna Község Önkormányzata Képviselő-testülete és Sorokpolány Község Önkormányzata Képviselő-testülete a 2019. november 14. napján tartott együttes ülésén arról döntött, hogy a Balogunyomi Közös Önkormányzati Hivatalból kiválnak és 2020. január 1. napjával új közös önkormányzati hivatalt alakítanak. Ennek megfelelően 2020. január 1. napjával létrejött a Sorkifaludi Közös Önkormányzati Hivatal. Erre tekintettel szükséges az önkormányzati rendeletben az önkormányzat munkaszervezetének módosítása, illetve a jegyző helyettesítésére vonatkozó szabályozás módosítása a következők szerint: „30.§ A jegyzői és az aljegyzői tisztség egyidejű betöltetlensége, illetve tartós akadályoztatásuk esetén a jegyzői feladatokat a jegyző által írásban megbízott, a sorkifaludi székhelytelepülésen pénzügyi feladatokat ellátó, felsőfokú végzettségű köztisztviselő látja el.” A fenti változásokat tartalmazó SZMSZ-t módosító rendelettervezetet az alábbiakban terjesztem a Tisztelt Képviselő-testület elé.

Nemeskolta, 2020. január 15.

|  |  |
| --- | --- |
| **Farkas Imre**polgármester sk. | **Dr. Varga Krisztina**jegyző sk. |